O‘zbekiston Respublikasi Prezidentining ayrim hujjatlariga o‘zgartirish va qo‘shimchalar kiritish to‘g‘risida (O‘zbekiston Respublikasi Prezidentining 2019-yil 5-yanvardagi “O‘zbekiston Respublikasida turizmni jadal rivojlantirishga oid qo‘shimcha ch

O‘zbekiston Respublikasi Prezidentining 2019-yil 5-yanvardagi “O‘zbekiston Respublikasida turizmni jadal rivojlantirishga oid qo‘shimcha chora-tadbirlar to‘g‘risida”gi PF-5611-son Farmoni va 2019-yil 5-yanvardagi “Turizm tarmog‘ini jadal rivojlantirishga oid chora-tadbirlar to‘g‘risida”gi PQ-4095-son qaroriga muvofiq:
 1. O‘zbekiston Respublikasi Prezidentining ayrim hujjatlariga ilovaga muvofiq o‘zgartirish va qo‘shimchalar kiritilsin.
 2. Mazkur Farmonning ijrosini nazorat qilish O‘zbekiston Respublikasining Bosh vaziri A.N. Aripov zimmasiga yuklansin.
 1. O‘zbekiston Respublikasi Prezidentining 1999-yil 26-fevraldagi PF-2240-son Farmoni bilan tasdiqlangan Xorijiy shaxsga O‘zbekiston Respublikasida yashash guvohnomasi, fuqaroligi bo‘lmagan shaxsga O‘zbekiston Respublikasida yashash guvohnomasi va fuqaroligi bo‘lmagan shaxs guvohnomasi to‘g‘risidagi nizomning 3-bandida:
 quyidagi mazmundagi to‘rtinchi — yettinchi xatboshilar bilan to‘ldirilsin:
 “— O‘zbekiston Respublikasi Prezidentining 2019-yil 5-yanvardagi PF-5611-son Farmoni bilan tasdiqlangan Fuqarolari ko‘chmas mulk sotib olish sharti bilan O‘zbekiston Respublikasida yashash guvohnomasini olish huquqiga ega bo‘lgan mamlakatlar ro‘yxatiga kiritilgan mamlakatlar fuqarolariga ular quyidagi hududlarda ko‘chmas mulk sotib olgan taqdirda: 
 Toshkent viloyati va Toshkent shahrida — 400 000 AQSh dollari ekvivalentidan kam bo‘lmagan miqdorda;
 Samarqand, Buxoro, Namangan, Andijon, Farg‘ona va Xorazm viloyatlarida — 200 000 AQSh dollari ekvivalentidan kam bo‘lmagan miqdorda;
 Qoraqalpog‘iston Respublikasi va respublikaning boshqa viloyatlarida — 100 000 AQSh dollari ekvivalentidan kam bo‘lmagan miqdorda”;
 to‘rtinchi xatboshi sakkizinchi xatboshi deb hisoblansin.
 2. O‘zbekiston Respublikasi Prezidentining 2016-yil 2-dekabrdagi “O‘zbekiston Respublikasining turizm sohasini jadal rivojlantirishni ta’minlash chora-tadbirlari to‘g‘risida”gi PF-4861-son Farmoni 4-bandining beshinchi xatboshisi quyidagi tahrirda bayon etilsin:
 “gidlar (ekskursiya yetakchilari), kuzatib boruvchi-yo‘riqchilarning xizmatlari jismoniy shaxslar yoki yuridik shaxslarning xodimlari tomonidan faqat ular oliy yoki o‘rta maxsus kasb-hunar ta’lim to‘g‘risidagi diplom yoxud gidlar (ekskursiya yetakchilari) yo‘nalishi bo‘yicha davlat namunasidagi qayta tayyorlash to‘g‘risidagi guvohnoma yoki O‘zbekiston Respublikasi Turizmni rivojlantirish davlat qo‘mitasi tomonidan beriladigan malaka sertifikati olgandan keyin amalga oshirilishi mumkin”.
 3. O‘zbekiston Respublikasi Prezidentining 2018-yil 3-fevraldagi “O‘zbekiston Respublikasi turizm salohiyatini rivojlantirish uchun qulay sharoitlar yaratish bo‘yicha qo‘shimcha tashkiliy chora-tadbirlar to‘g‘risida”gi PF-5326-son Farmonida:
 quyidagi mazmundagi 11-band bilan to‘ldirilsin:
 “11. Fuqarolari uchun Tashqi ishlar vazirligiga turistik vaucherni yoki O‘zbekiston Respublikasiga taklif qilayotgan yuridik yoki jismoniy shaxsning murojaatnomasini taqdim etishga oid talab bekor qilinishini hamda hujjatlarni qabul qilish kuni hisobga olinmagan holda ikki ish kuni mobaynida vizani rasmiylashtirishni nazarda tutadigan turizm vizalarini rasmiylashtirishning soddalashtirilgan tartibi joriy qilinadigan mamlakatlar ro‘yxati 1-ilovaga muvofiq tasdiqlansin”;
 quyidagi mazmundagi 1-ilova bilan to‘ldirilsin:
 5. O‘zbekiston Respublikasi Prezidentining 2018-yil 4-iyuldagi PQ-3836-son qarori bilan tasdiqlangan O‘zbekiston Respublikasining elektron kirish vizasi to‘g‘risidagi nizomning rus tilidagi matni 4 va 5-bandlari quyidagi tahrirda bayon etilsin: 
 “4. Elektronnaya viza inostrannomu grajdaninu vidayetsya srokom prebivaniya na territorii Respubliki Uzbekistan do 30 dney so dnya vyezda. Razreshayetsya odnokratniy vyezd s elektronnoy vizoy v Respubliku Uzbekistan. Poryadok prebivaniya inostrannogo grajdanina na territorii Respubliki Uzbekistan opredelyayetsya deystvuyuщim zakonodatelstvom.
 5. Vidannaya elektronnaya viza deystvuyet v techeniye 90 dney s momenta eye vidachi. V sluchaye istecheniya sroka elektronnoy vizi inostranniy grajdanin podayet obraщeniya na oformleniye elektronnoy vizi na obщix osnovaniyax”.